સુુબ્રમણ્યમ ‌સ્વામીએ જણાવ્યું હતું કે જો મુસ્લિમ અને ખ્રિસ્તી સમુદાયના લોકો એવું માને કે તેમના પૂર્વજો હિંદુઓ હતા, તો આ હિંદુસ્તાન તેમનું છે. કાશ્મીરથી કન્યાકુુમારી અને કચ્છથી દિબ્રુગઢ સુધીના તમામ લોકોના ડીએનએ એક છે. તેમણે વધુમાં જણાવ્યું હતું કે રામ મંદિરના નિર્માણ માટે હવે માત્ર સુપ્રીમના ચુકાદાની પ્રતીક્ષા કરવામાં આવી રહી છે. અમે આ વર્ષના અંત સુધીમાં કોઇ પણ સંજોગોમાં રામ મંદિર બનાવીશું.